Document ID: 31985D0523

ΕΠΙΤΡΟΠΗ - ΑΠΟΦΑΣΗ ΤΗΣ ΕΠΙΤΡΟΠΗΣ της 8ης Οκτωβρίου 1985 σχετικά με τη χορήγηση οικονομικής ενίσχυσης για την πραγματοποίηση του συνοριακού έργου στη Δοϊράνη (Ελλάδα) - (Το κείμενο στην ελληνική γλώσσα είναι το μόνο αυθεντικό) - (85/523/ΕΟΚ)
ΙΙ
(Πράξεις για την ισχύ των οποίων δεν απαιτείται δημοσίευση)
Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,
Έχοντας υπόψη:
τη συνθήκη για την ίδρυση της Ευρωπαϊκής Οικονομικής Κοινότητας,
τον κανονισμό (ΕΟΚ) αριθ. 3620/84 του Συμβουλίου της 19ης Δεκεμβρίου 1984 σχετικά με την ανάληψη συγκεκριμένης δράσης στον τομέα των έργων υποδομής στις μεταφορές (1), και ιδίως το άρθρο 4 παράγραφος 2,
(1) ΕΕ αριθ L 333 της 21.12.1984, σ. 58.
Εκτιμώντας:
ότι η κυβέρνηση της Ελλάδας υπέβαλε στην Επιτροπή αίτηση οικονομικής υποστήριξης για τη συμμετοχή στο κόστος κατασκευής συνοριακού έργου στη Δοϊράνη (Ελλάδα)
ότι, όσον αφορά την οικονομική υποστήριξη έργων που διευκολύνουν τη διέλευση των συνόρων, η Επιτροπή ακολουθεί, κυρίως, τους στόχους της οδηγίας 83/643/ΕΟΚ του Συμβουλίου της 1ης Δεκεμβρίου 1983 σχετικά με τη διευκόλυνση των υλικών ελέγχων και των διοικητικών διατυπώσεων κατά τη μεταφορά εμπορευμάτων μεταξύ των κρατών μελών (2) και έχει δηλώσει ότι επιδιώκει τη βελτίωση της ροής της κυκλοφορίας στα σύνορα και τη μείωση του χρόνου αναμονής σ’ αυτά
(2) ΕΕ αριθ. L 359 της 22.12.1983, σ. 8.
ότι η επιτροπή έργων υποδομής των μεταφορών, που δημιουργήθηκε με βάση την απόφαση 78/174/ΕΟΚ της 20ής Φεβρουαρίου 1978 (3), έδωσε τη γνώμη της,
(3) ΕΕ αριθ. L 54 της 25.2.1978, σ. 16.
ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ:
ρθρο 1
Χορηγείται οικονομική ενίσχυση μέγιστου ύψους 770 000 ECU για τη χρηματοδότηση της εκτέλεσης του συνοριακού έργου υποδομής στη Δοϊράνη (Ελλάδα).
ρθρο 2
Το έργο που αναφέρεται στο άρθρο 1 έχει τα ακόλουθα χαρακτηριστικά:
1. Τοποθεσία:
Δοϊράνη, νομός Κιλκίς, σύνορα Ελλάδας- Γιουγκοσλαβίας.
2. Περιγραφή:
Σύνδεση δι’ αυτοκινητοδρόμου του μεθοριακού σταθμού Δοϊράνης με το εθνικό οδικό δίκτυο μέσω της διασταύρωσης των Δροσάτων.
3. Προβλεπόμενο χρονοδιάγραμμα εκτέλεσης:
1985 έως 1986.
4. Ολικό εκτιμώμενο κόστος του σχεδίου στο εθνικό νόμισμα:
350 εκατομμύρια δραχμές.
ρθρο 3
Οι λεπτομέρειες χρηματοδότησης, εκτέλεσης και ελέγχου αναφέρονται στο παράρτημα της παρούσας απόφασης.
ρθρο 4
Οι αρμόδιες αρχές για την εφαρμογή της παρούσας απόφασης είναι αντίστοιχα:
- για την Επιτροπή, ο προϊστάμενος του τμήματος «Σχεδιασμός και ανάπτυξη της υποδομής» της Γενικής Διεύθυνσης Μεταφορών,
- για την ελληνική κυβέρνηση, το Υπουργείο Δημοσίων Έργων.
ρθρο 5
Η παρούσα απόφαση απευθύνεται στην Ελληνική Δημοκρατία.
Βρυξέλλες, 8 Οκτωβρίου 1985.

Labels: 8
18
19